G4 
ved et langt, tyndt Skaft og meget korte Svøber; dog her i 
endnu høiere Grad, idet Skaftet omtrent er syv Gange saa 
langt som den længste af Svøberne, den yderste. Forholdet 
af Skaftets tre Led er omtrent 8-fl-fl. Det første Led 
har den indre Rand lige, den ydre derimod paa Midten lidt 
indbøiet eller udhulet, hvorved dets Form paa Midten bliver 
tyndest og mod begge Ender ligesom opsvulmet, stærkest dog 
ved Roden. Andet og tredie Led ere af regelmæssigt, lang- 
strakt-tiirkantet Omrids. Svøberne vise ingen Spor til 
Ledinddeling; den ydre, som ikke blot er den længste, men 
ogsaa den tykkeste, med lidt Tilnærmelse i Formen til det 
langstrakt ovale, har mod Enden paa den indre Rand nogle 
korte Børster. Den indre, liniedannede Svøbe bærer kun en 
lang, noget plump, simpel Børste i Enden, hvorimod adskillige 
lange Fjerbørster udgaae fra den indre Rand af Skaftets to 
sidste Led. 
De nederste Følere overgaae kun de øverste lidet i 
Længde, og deres Svøbe er ikke meget længere end deres 
bladdannede Vedhæng (Forholdet som 5 til 4), men viser 
imidlertid Spor til Ledinddeling; jeg mener at have iagttaget 
sex meget langstrakte Led, af hvilke især det andet udmærker 
sig ved betydelig Længde. Det bladdannede Vedhæng 
har en meget langstrakt og smal Form (dets Længde 7 til 8 
Gange saa stor som dets Brede), bærer tætstillede Fjerbørster 
langs den indre udbuede Rand, er i Enden meget skraat af- 
skaaret i Retningen udad og bag, samt bærer en stor og 
stærk Torn paa det ydre Hjorne. Den ydre Rand er endelig 
nøgen. 
Øinene ere store og tykke, idet deres Længde omtrent 
udgjør f ' af Totallængden og deres Tykkelse overtræffer f 
af deres Længde (jeg fandt Forholdet som 3.V til 5). Formen 
pæredannet. Kun omtrent den forreste Femtedeel af Øiet 
viser Facettering , hvilken fremtræder med Tydelighed og 
Regelmæssighed. Facetterne ere kredsrunde, adskilte ved smaa 
Mellemrum. Glaslegemerne fandt jeg langstrakt-cylindriske, 
forneden tilspidsede og forsynede med en tynd Stilk. 
